14 Uvongo Chalets | LekkeSlaap
14 Uvongo Chalets: Hooffoto's
Adres: Lilliecrona-boulevard, Uvongo, 4270, KwaZulu-Natal
14 Uvongo Chalets is 'n gewilde kompleks op die seefront in 'n kuspad met baie voetgangers, drawwers en fietsryers. Die kompleks is binne stapafstand van Uvongo-strand met sy kloof, waterval-strandmeer, visvang-muur en restaurante.
Die chalet is op groen grasperke geleë met 'n swembad en 'n hek wat toegang tot die pad na die see bied. Die gesins-chalet is op die eerste verdieping met gedeeltelike see-uitsigte en 'n uitsig oor die swembad. Die chalet bied slaapplek aan 6 tot 8 gaste in 3 slaapkamers. Gaste moet asb. hulle eie beddegoed en linne vir die sewende en agtste gaste saambring. Die hoofslaapkamer het 'n dubbelbed en die tweede en derde slaapkamer het elkeen 2 enkelbeddens. Die hoofslaapkamer het 'n en suite-badkamer met 'n bad en daar is 'n tweede badkamer met 'n stort.
Die oopplan-kombuis is volledig toegerus met 'n yskas, oond, stoof, mikrogolfoond en 'n wasmasjien. Die leefarea beskik oor 'n etenstafel met stoele en die sitkamerarea het lugversorging en 'n TV met plaaslike kanale. Gaste is welkom om hul eie DStv-dekodeerder en -slimkaart saam te bring. Die sitkamer en 2 van die slaapkamers bied toegang tot 'n balkon met ingeboude braaigeriewe en gedeeltelike see-uitsigte deur skuifdeure.
Die kompleks is veilig met palissade- en elektriese-heining, geslotekringtelevisie en afstandbeheerde hekke. Die eenheid word nie skoongemaak nie, tensy dit vooraf gereël word. Gaste het toegang tot 'n toesluitmotorhuis en oop parkeerplek wat vir die chalet uitgesit is. Linne word vir 6 gaste voorsien en gaste kan ekstra beddegoed vir die ander 2 gaste bring. Gaste moet ook hul eie swem- en badhanddoeke saambring.
Uvongo-strand met sy opgeknapte visvang-muur is gewild onder inwoners en vakansiegangers. Uvongo-strand bied 'n pragtige omgewing wat van die wind beskerm word in 'n kloof. Daar is kano's en trapbootjies te huur by die strandmeer. Uvongo-strand het ook 'n gemeenskaplike swembad en getypoel, restaurant, 'n koffiewinkel, snoepwinkel en 'n roomyswinkel.
Die Suidkus bied 'n verskeidenheid besienswaardighede en doendinge soos gholfbane, Wild Coast Sun Casino and Water Park, Oribi-kloof, slangparke, krokodilplase, renbane, Ziplining, reksprongswaai, abseil en diepseehengel.
'n Bespreking by 14 Uvongo Chalets sluit in:
Lilliecrona-boulevard, Uvongo, 4270, KwaZulu-Natal
https://travelground.imgix.net/AAEAAQAAAAAAAAAAAAAAbBMd0L7q7q9m3LYUSILUp7HKJeqBYyB08LQlk1D05sTB1RAVXA?w=1440&h=960&fit=crop&auto=format Vanaf R900 per nag (plek vir 6) Lilliecrona Boulevard Uvongo 4270 KwaZulu-Natal 086 999 0018 14:00-21:00 09:00 -30.84195673469 30.392211777882